Diari Oficial de la Generalitat Valenciana


Sumari del DOGV 4495, del 08-05-2003 (2003/4975)

RESOLUCIÓ de 25 d'abril de 2003, del director general del Servici Valencià d'Ocupació i Formació, per la qual s'amplien les especialitats del Fitxer d'Experts Docents per a impartir cursos de Formació Professional als centres de Formació de titularitat de la Generalitat Valenciana, i se'n regula el procediment de gestió.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4495

Data del DOGV
:   08-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4975


Data del document
:   25-04-2003

Organisme emissor
:   Servei Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ensenyament professional
    * personal docent
    * legislació
    * base de dades
    * formació professional

RESOLUCIÓ de 25 d'abril de 2003, del director general del Servici Valencià d'Ocupació i Formació, per la qual s'amplien les especialitats del Fitxer d'Experts Docents per a impartir cursos de Formació Professional als centres de Formació de titularitat de la Generalitat Valenciana, i se'n regula el procediment de gestió. [2003/X4975]
  
Mitjançant Resolució de 13 d'agost de 2001, d'esta Direcció General del Servici Valencià d'Ocupació i Formació, publicada en el Diari Oficial de la Generalitat Valenciana núm. 4.068, de data 21 d'agost de 2001, es va posar en funcionament el Fitxer d'Experts Docents de la Direcció General de Formació i Qualificació Professional, del SERVEF, per a impartir cursos de Formació Professional als centres de Formació de titularitat de la Generalitat Valenciana.
  
L'experiència aconseguida en la gestió del referit Fitxer, així com la publicació de l'Orde conjunta de les conselleries d'Economia, Hisenda i Ocupació, i de Cultura i Educació, de 21 de novembre de 2002, que regula de forma experimental accions de formació professional integrada en centres públics dependents de la Generalitat valenciana, així com la disposició addicional primera de la Llei Orgànica 5/2002, de 19 de juny, aconsellen ampliar-lo a fi de poder impartir noves especialitats formatives als citats centres de Formació de titularitat de la Generalitat Valenciana.
  
Per això, i tenint en compte les competències en matèria de formació professional ocupacional i contínua que s'atribueixen al director general del SERVEF, en virtut de l'article 13.f) de l'annex del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del Servici Valencià d'Ocupació i Formació (SERVEF), resolc
  
Primer. Objecte
  
L'objecte d'esta resolució és l'ampliació del Fitxer d'Experts Docents de la Direcció General de Formació i Qualificació Professional, del Servici Valencià d'Ocupació i Formació (en endavant SERVEF), en aquelles especialitats que s'especifiquen tot seguit i la impartició de les quals està prevista als centres de Formació de titularitat de la Generalitat Valenciana.
  
Segon. Característiques de les especialitats
  
Les especialitats a què es refereix el punt anterior, amb els seus continguts formatius, estan assenyalats en l'annex 1 que s'acompanya a la present resolució.
  
La inclusió en el Fitxer d'Experts Docents de la Direcció General de Formació i Qualificació Professional no generarà per si mateixa el dret a ser contractat, sinó que la contractació estarà sotmesa a l'efectiva realització del curs.
  
Tercer. Requisits de les persones candidates
  
1. Per a ser admeses, les persones sol·licitants hauran de reunir els següents requisits:
  
a) Ser espanyola, o tenir la nacionalitat d'un estat membre de la Unió Europea, o ser nacional d'un estat en què, en virtut de tractats internacionals subscrits per la Comunitat Europea i ratificats per Espanya, hi siga d'aplicació la lliure circulació de treballadors i treballadores en els termes del tractat constitutiu de la Comunitat Europea.
  
b) Tenir 18 anys complits i no excedir de l'edat establida per a la jubilació.
  
c) Posseir la capacitat física i psíquica necessària per a impartir les especialitats a què s'opte.
  
d) Complir els requisits específics de cada especialitat arreplegats en l'annex 2.
  
2. Els personal funcionari docent dels cossos de professors tècnics de Formació Professional i Secundària, podrà sol·licitar la incorporació al present Fitxer per a aquelles especialitats de les previstes en esta resolució que es consideren anàlogues en funció de la seua especialització, sense necessitat d'acreditar el que estableix l'anterior apartat.
  
Este personal haurà de tenir l'oportuna compatibilitat, que es concedirà en els termes reglamentàriament establits, tal com estableix l'article 6 de l'Orde de 21 de novembre de 2002, conjunta de la Conselleria d'Economia, Hisenda i Ocupació i de la Conselleria de Cultura i Educació.
  
Quart. Sol·licituds
  
1. Les persones que desitgen estar incloses en el Fitxer d'Experts Docents, hauran de fer-ho constar en una sol·licitud, el model de la qual s'acompanya com a annex número 3, adreçada al director general de Formació i Qualificació Professional del SERVEF. Els impresos de sol·licitud també es podran facilitar al Registre del SERVEF, a les direccions territorials d'Ocupació del SERVEF, als centres SERVEF de Formació, als centres autoritzats per a impartir accions de Formació Professional Integrada, en virtut de l'Orde de 21 de novembre de 2002, de les conselleries d'Economia, Hisenda i Ocupació, i de Cultura i Educació (DOGV de 14 de gener de 2003), i en la pàgina web de la Direcció General de Formació i Qualificació Professional.
  
2. L'ús de les dades subministrades a la Direcció General de Formació i Qualificació Professional per les persones sol·licitants que desitgen estar incloses en el Fitxer d'Experts Docents estarà sotmés al que estableix la Llei Orgànica 15/99, de 13 de desembre, de Protecció de Dades de Caràcter Personal.
  
3. Les sol·licituds es presentaran a la Direcció General de Formació i Qualificació Professional, a les direccions territorials d'Ocupació del SERVEF, als centres SERVEF, o en qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener.
  
4. El termini de presentació de sol·licituds serà de 20 dies naturals comptats a partir de l'endemà de la publicació d'esta resolució en el Diari Oficial de la Generalitat Valenciana.
  
A la sol·licitud s'hi unirà una fotocòpia del document nacional d'identitat, document semblant del país d'origen, o passaport, i tota la documentació requerida, segons el que especifica l'annex 4, mitjançant fotocòpies compulsades.
  
En el supòsit 2 de l'apartat 3 de la present Resolució, junt a la sol·licitud, s'hi aportarà únicament la documentació acreditativa de la condició de pertinença als cossos docents mencionats amb expressió de l'especialitat, així com certificat de l'adreça del centre en què estiga destinat.
  
5. Quan la sol·licitud no reunisca els requisits establits en la present Resolució o no s'acompanye la documentació que d'acord amb ella resulte exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció feta per la Llei 4/1999, es requerirà les persones interessades perquè, en un termini de 10 dies, esmenen la falta o acompanyen els documents necessaris, amb indicació que, si així no ho feren, es considerarà que desisteixen de la seua petició, prèvia resolució que haurà de ser dictada en els termes previstos en l'article 42 de la citada llei.
  
Cinqué. Òrgan de valoració
  
1. Finalitzat el termini de presentació de sol·licituds, seran objecte d'una valoració realitzada per una comissió de valoració, que serà constituïda a l'efecte per la Direcció General de Formació i Qualificació Professional.
  
2. La Comissió de Valoració estarà integrada per:
  
- El president, que serà el cap d'Àrea de Formació i Qualificació Professional, o persona que el substituïsca.
  
- Un/a representant de la Direcció General de Formació i Qualificació Professional.
  
- Un/a representant de la Direcció General d'Ordenació, Innovació Educativa i Política Lingüística, designat/ada per la Conselleria de Cultura i Educació.
  
- Un director/una directora o cap d'Estudis d'un centre SERVEF de Formació.
  
- Un director/una directora o cap d'Estudis d'un IES.
  
- Un/a representant de l'Àrea de Gestió i Organització del SERVEF.
  
- Dues persones representants de les organitzacions sindicals més representatives.
  
Actuarà com a secretari/ària el/la vocal que la Comissió de Valoració acorde.
  
- La Direcció General de Formació i Qualificació Professional designarà una persona suplent per cada membre de la Comissió de Valoració, excepte els representants sindicals, que seran designats a proposta de les organitzacions sindicals mateix, i excepte la persona que represente la Direcció General d'Ordenació, Innovació Educativa i Política Lingüística, que serà designada per la Conselleria de Cultura i Educació.
  
Sisé. Procés de valoració
  
1. La Comissió de Valoració examinarà les sol·licituds que s'hagen presentat i aplicarà les puntuacions establides en l'annex 5 a les persones sol·licitants que reunisquen els requisits mínims establits en l'article 3 i en l'annex 2 de la present Resolució.
  
Només seran tinguts en compte per a la valoració els requisits acreditats documentalment, especificats en l'annex 4, perfeccionats amb anterioritat a l'acabament del termini de presentació de sol·licituds establit en l'apartat 4.4 d'esta resolució. A estos efectes, la Comissió de Valoració podrà acarar els documents que aporten les persones sol·licitants per a la valoració, i sotmetre les candidates als procediments de comprovació de la seua competència tècnica i docent que considere oportuns.
  
Les persones sol·licitants es responsabilitzen expressament de la documentació aportada. En cas de falsedat o de manipulació en algun document, decauran en el dret a la participació en el present procés de valoració, amb independència de la responsabilitat a què hi haguera lloc.
  
L'Administració es reserva el dret a requerir en qualsevol moment del desenvolupament del procés la justificació de la documentació que es considere necessària.
  
La documentació presentada no serà tornada a les persones participants i quedarà en poder de l'administració, sense perjuí del que disposa l'article 35 de la citada Llei 30/1992.
  
La Comissió de Valoració donarà publicitat al corresponent llistat de persones sol·licitants admeses amb la puntuació obtinguda, així com del llistat d'excloses per no reunir els requisits mínims establits en la present Resolució, als taulers d'anuncis de la Direcció General de Formació i Qualificació Professional del SERVEF, de les direccions territorials d'Ocupació del SERVEF i en la pàgina web, i s'atorgarà un termini de 10 dies perquè les persones candidates presenten les reclamacions que consideren oportunes en relació amb la puntuació atorgada.
  
La qualificació obtinguda determinarà l'orde d'inclusió en el Fitxer d'Experts Docents de la Direcció General de Formació i Qualificació Professional per a cada una de les especialitats per què hagen participat.
  
2. El personal dels cossos docents a qui es refereix el supòsit 2 de l'apartat 3 de la present Resolució, serà incorporat al Fitxer d'Experts Docents de manera immediata i sense subjecció al procés de valoració assenyalat en l'anterior apartat.
  
Seté. Sistema de funcionament del fitxer d'experts
  
1. Les ofertes de contractacions temporals al personal inclòs en les distintes especialitats que configuren el Fitxer d'Experts de la Direcció General de Formació i Qualificació Professional, es realitzaran segons es generen les necessitats de contractació pel següent orde:
  
I. Personal funcionari destinat en algun dels centres autoritzats per a impartir accions de Formació Professional Integrada, en virtut de l'Orde de 21 de novembre de 2002, de les conselleries d'Economia, Hisenda i Ocupació, i de Cultura i Educació (DOGV de 14 de gener de 2003), o del seu referent, quan l'acció formativa s'impartisca en algun d'estos.
  
II. Experts docents, d'acord amb la seua puntuació.
  
2. La Direcció del centre realitzarà, en cada cas, una valoració del funcionament general del curs impartit, que servirà per a modificar l'ordenació dels docents no funcionaris en el Fitxer d'Experts per especialitats i mòduls. Els experts coneixeran prèviament la metodologia general de l'avaluació i els criteris que s'utilitzaran, respectant en tot moment el dret a l'audiència i a ser informats sobre tot això. Entre els criteris de valoració s'hi inclourà l'opinió de l'alumnat.
  
3. Per a facilitar la rotació dels experts dins de cada especialitat, la impartició d'un curs suposarà per al docent una nova situació en l'ordenació del fitxer de tres posicions més avall, sempre que hi haja una valoració positiva.
  
4. Una valoració negativa del docent representarà el descens d'este a l'última posició del Fitxer d'Experts en l'especialitat impartida.
  
5. Tres valoracions negatives representaran l'eliminació del docent del Fitxer d'Experts.
  
6. Si un docent no-funcionari inclòs en el present Fitxer a qui es notifique en temps i forma la seua contractació, la refusara i no es presentara en el temps que se li haguera indicat sense haver-hi justificació, serà eliminat del Fitxer d'Experts, i s'entendrà que esta circumstància es produirà en tot cas si el docent no dóna resposta en el termini de tres dies des de la notificació de l'oferta de contractació.
  
S'entendrà que hi ha causa per a refusar la citada oferta quan s'acredite, a través del mitjà de prova adequat a cada supòsit, en el termini de cinc dies des que es produeix l'oferta de contractació, alguna de les següents situacions:
  
- Trobar-se en situació de malaltia.
  
- Estar en el període de descans per maternitat.
  
- Trobar-se amb un contracte en vigor.
  
- Causa de força major, o en compliment d'un deure públic de caràcter personal i inexcusable.
  
- Que l'especialitat que s'haja d'impartir es realitze en distinta província de la indicada com a preferent en la sol·licitud.
  
Huité. Clàusules de garantia
  
1. Les contractacions hauran d'ajustar-se a les normes legals i reglamentàries en matèria de contractes de naturalesa temporal.
  
Els contractes subscrits a l'empara del present procés de valoració tindran en tot cas naturalesa temporal, per la qual cosa no se'ns derivarà dret de fixesa a favor dels docents contractats.
  
2. Si una vegada acceptada l'oferta de contractació, i abans de subscriure el contracte, la persona interessada hi renunciara voluntàriament, serà eliminada automàticament del Fitxer d'Experts, llevat que acredite que en aquell espai de temps ha sobrevingut alguna de les circumstàncies que de conformitat amb el que estableix la base 7.3. haguera justificat, de conéixer-se en el moment de l'oferta, la renúncia a la contractació.
  
3. Si una vegada subscrit el contracte, la persona interessada hi renunciara voluntàriament, serà eliminada automàticament del Fitxer d'Experts, llevat que acredite que ha sobrevingut amb posterioritat alguna de les circumstàncies que de conformitat amb el que estableix la base 7.3., haguera justificat la renúncia a la contractació, excepte en el punt d).
  
4. L'extinció del contracte per no superar el període de prova implicarà l'exclusió del Fitxer d'Experts.
  
5. Es constituirà una comissió de seguiment del Fitxer d'Experts una vegada finalitzat el procés de valoració, amb les de gestió d'este i de vetlar pel compliment del que estableixen els punts 7 i 8 de la present resolució. La citada Comissió de Seguiment serà nomenada per la Direcció General de Formació i Qualificació Professional, i estarà composta per cinc funcionaris, un dels quals actuarà de president.
  
Nové. Contractació de professorat especialista
  
El present fitxer podrà ser utilitzat per la Conselleria de Cultura i Educació per a la contractació de professorat especialista, d'acord amb el que preveu el Decret 296/97, de 2 de desembre (DOGV de 17 de desembre de 1997), sempre que les persones candidates reunisquen les condicions fixades en el mencionat decret.
  
Deu. Recursos
  
Contra el present acte, que posa fi a la via administrativa, les persones interessades podran interposar-hi recurs contenciós administratiu en el termini de dos mesos, a comptar des de l'endemà de la publicació, davant el Jutjat Contenciós Administratiu competent, d'acord amb el que preveuen els articles 8.1.a), 14 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs que es considere procedent.
  
València, 25 d'abril de 2003.- El director general: Joaquín Martínez Gómez.
  
Annex II
  
REQUISITS MÍNIMS DE LES PERSONES SOL·LICITANTS .
  
Graul acadèmic:
  
Estar en possessió de la titulació acadèmica assenyalada en l'annex 1.
  
Experiència professional no docent:
  
Tres anys d'experiència professional no docent en llocs de treball relacionats directament amb els continguts, indicats en l'annex 1, de l'especialitat a què s'opta.
  
Grau pedagògic: